Il-President Viktor Yanukovych tal-Ukrajna issospenda s-sindku ta’ Kiev u lid-deputat kap tal-kunsill tas-sigurtà tal-pajjiż għal mod sproporżjinat li biħ aġixxew biex irażżnu dimostrazzjoni żgħira. Il-president ħa azzjoni wara li l-prosekutur ġenerali ħabbar li dawn iż-żewġ uffiċjali u tnejn oħra qed jiġu investigati dwar allegazzjoni ta’ abbuż tal-poter u dawaqt jarrestawhom. Sadanittant, Yanukovych tenna li mhux lest jirrizżenja kif talbuh jagħmel il-kapijiet tal-partiti fl-oppożizzjoni. Huwa qal li ma kien hemm ebda bażi li jirrizenja wara li rebaħ vot ta’ fiduċja fil-parlament. Nhar it-Tnejn, il-Minstri għall-Affarijiet Barranin tal-pajjiżi membri talUE se jiltaqgħu fi Brussels u se jiddiskutu s-sitwazzjoni tal-Ukrajna u l-hekk imsejjaħ l-“Eastern Partnership” wara li Yanukovych ta dahru lill-Unjoni u ma ffirmax trattat ta’ assoċjazzjoni u minkejja l-opinjoni pubblika iddeċieda li jxaqleb lejn trattat mar-Russja. Għall-pranzu se jkollhom magħhom il-Ministru għall-Affarijiet barranin Russu Sergei Lavrov. Jidher li r-Russja ħakmet sew lil Yanukovych għax nhar it-Tlieta se jiffirma t-trattat li jagħti ħajja ġdida lir-relazzjonijiet kummerċjali bejn ir-RFussja u l-Ukrajna. Il-Prim Ministru Russu Dmitri Medvedev qal li ż-żjara li dan l-aħħar għamlu rappreżentanti tgal-UE f’Misraħ Indipendenza fi Kiev, iċ-ċentru fejn kienu qed isiru l-protesti kontra Yanukovych, ma kiniet xejn għajr “indħil sfaċċat fl-affarijiet interni ta’ stat Sovran.